CEPOR - Centar za politiku razvoja malih i srednjih poduzeća i poduzetništva i konzultantska kuća Adizes Southeast Europe (ASEE)

u suradnji s

Hrvatskom udrugom poslodavaca – regionalnim uredom Split i   
Akademijom za poduzetništvo Europskog fonda za jugoistočnu Europu

organiziraju **besplatnu on-line radionicu za poduzetnike** na temu:

**„PROMIŠLJAJMO ZAJEDNO …“**

**petak, 10.07.2020. od 11 do 13 sati**

Radionica je namijenjena poduzetnicima suočenim s izazovima donošenja važnih poslovnih odluka u vremenima velike neizvjesnosti.

Radionica će omogućiti **razmjenu iskustava o problemima i prilikama u poslovanju nastalih kao posljedica krize.** Cilj radionice je dobiti ideje za prilagodbu svog poslovanja novim okolnostima i omogućiti održivost poslovanja.

Okosnicu radionice čine sljedeće teme:

* Ključne promjene u poslovanju
* Prilike i izazovi kao posljedica promjena u poslovanju
* Kako zadovoljiti potrebe klijenata i zaposlenika i ostati konkurentan?

Ovo neće biti klasični webinar na kojemu samo sjedite i slušate predavanje, a neće biti ni klasični panel na kojem nekoliko poduzetnika dijeli svoja iskustva.  
**Boris Vukić iz Adizes SEE** održat će kratko uvodno izlaganje, a nakon toga, u organiziranoj diskusiji, u manjim grupama, svoja iskustva i razmišljanja imat ćete priliku razmjenjivati upravo vi, poduzetnici. U završnom dijelu, rezime radionice i svoj pogled na razvoj poslovanja dat će **Helena Budiša**, direktorica i partnerica u revizorskoj kući UHY HB EKONOM iz Splita.

On-line radionica će se održati putem aplikacije Zoom. Za početak, potrebno je napraviti prijavu za sudjelovanje, a nakon prijave poslat ćemo Vam vrlo jednostavne upute i link putem kojeg ćete moći pristupiti on-line radionici. **Broj mjesta je ograničen, a prijaviti se možete do srijede 8.07.2020. do 16 sati putem poveznice:** [**PRIJAVA**](https://docs.google.com/forms/d/1Kb5onO9k6jnNPbB3_DePRxm6IgSCtIIFizIYCl1nlZc/edit)

Veselimo se Vašem sudjelovanju!

„Mudar menadžer je svjestan da u vrijeme intenzivnih i kompleksnih promjena ne može sam donositi najkvalitetnije odluke“. *Margaret Wheately*